**Petőfi Kulturális Program**

**Csatlakozási nyilatkozat**

Ikt. szám:………….………………..

Befogadó neve:

székhely:

adószám:

törzskönyvi nyilvántartási szám:

cégjegyzékszám:

képviseletre jogosult neve, titulusa:

(a továbbiakban: Befogadó)

**Előzmény**

A Kulturális és Innovációs Minisztérium a kulturális javakhoz való hozzáférés hatékony elősegítése érdekében a Petőfi Kulturális Program (továbbiakban: Program) megvalósításába kulturális szolgáltatókat (továbbiakban: Szolgáltató) von be, amelyek a Programba csatlakozó Befogadó számára biztosíthatnak a Nemzeti Művelődési Intézet módszertani koordinációjával szolgáltatásokat. A bevont Szolgáltatók és szolgáltatásaik köre folyamatosan bővülhet, változhat. Befogadókkal a Nemzeti Művelődési Intézet Térségi Kulturális Irodáin[[1]](#endnote-1) keresztül tartja a kapcsolatot. A kulturális szolgáltatások a Befogadók által biztosított közösségi színterekben, rendezvényhelyszíneken valósulnak meg.

1. **Befogadó vállalja, hogy**
* a Programban való részvétel feltételeit magára nézve kötelezőnek ismeri el, ennek megfelelően a Program időtartama alatt folyamatosan *megfelel* a vonatkozó kulturális-közművelődési jogszabályok szerinti működésnek (lásd: 1. számú melléklet), amely feltételek fennállását a Nemzeti Művelődési Intézet jogosult ellenőrizni. A meg nem felelés bekövetkezését követő 5 munkanapon belül értesíti a Nemzeti Művelődési Intézet vármegyei igazgatóságát[[2]](#endnote-2) részletesen bemutatva, hogy a döntéssel, megvalósítási dátummal rendelkező szolgáltatásokat milyen formában tudja megvalósítani. Amennyiben valamely feltétel biztosítása meghiúsul, akkor Befogadó köteles a meghiúsulástól számított 3 hónapon belül az előírt feltételeket helyreállítani, ezen időszak alatt új igénylés benyújtására nem jogosult. Amennyiben a helyreállítás nem történik meg, akkor a Nemzeti Művelődési Intézet további szolgáltatásokat nem közvetít, Befogadó köteles záró elszámolás benyújtására.
* *fogadja* a Nemzeti Művelődési Intézet Térségi Kulturális Irodája által koordinált, egyeztetett kulturális szolgáltatásokat, a megvalósuláshoz díjmentesen *helyszínt biztosít;*
* a kulturális szolgáltatáshoz a Program online felületén megismert szükséges *infrastruktúrát*, technikai eszközöket és szakképzett *humánerőforrást* *biztosít* a határidők pontos betartásával;
* a megvalósulási településen tájékoztat, információt ad és *közönséget szervez[[3]](#endnote-3)*, illetve a környékbeli közművelődési és kulturális szakemberek bevonásával a közeli településeken élő célcsoportot is megszólítja és fogadja, *törekszik* a szolgáltatás leírásban megadott minimális-maximális *résztvevői létszám* előírásoknak való megfelelésre;
* leegyeztetett szolgáltatást legkésőbb 14 munkanappal a megvalósítás dátuma előtt mondhat le, egyéb esetben a szolgáltatás megvalósítása teljesültnek minősül;
* a szolgáltatásokon *jelenléti[[4]](#endnote-4) és elégedettségi[[5]](#endnote-5) adatokat gyűjt*, valamint a személyiségi jogok biztosításával[[6]](#endnote-6) *fotókat készít*, és az információkat a Nemzeti Művelődési Intézet által működtetett online felületre a *megvalósulást követő 3 napon belül feltölti[[7]](#endnote-7),* és az eseményekről nyilvános felületein hírt ad;
* biztosítja az általa foglalkoztatott közművelődési szakember(ek) számára a – Nemzeti Művelődési Intézet által évi 2-6 alkalommal megszervezett – térségi műhelymunkákon és szakmai napokon való részvételt, amelyeken félévente legalább egy alkalommal az Együttműködő Partner képviseletre jogosult vezetője vagy általa delegálva a közművelődési intézmény igazgatója is részt vesz;
* a műhelymunkán, szakmai napon való részvételt a munkaidő részeként elismeri az általa foglalkoztatott közművelődési szakember(ek) részére;
* közreműködik a *módszertani és kutatási feladatok* teljesítésében.
1. Befogadó – az igénybevételi feltételekben részletezettek szerint esetenként ettől eltérően – **térítésmentességet** élvez a kulturális szolgáltatások igénybevételének tekintetében. Befogadó a megvalósított kulturális szolgáltatásért – a szolgáltatáshoz tartozó leírásban ismertetettek szerint – **saját bevétel generálása** céljából belépődíjat, részvételi díjat[[8]](#endnote-8) szedhet. Kialakítja, biztosítja a belépődíjas események jogszabályoknak megfelelő pénzügyi, könyvelési folyamatait, a megvalósult rendezvényeket követően *3 napon belül beszámol bevételéről*. A bevételt saját maga kezeli, azonban *köteles ebből min. 20% hányadot a kulturális szakalkalmazottak többletdíjazására, min. 50% hányadot a meglevő közösségekre vagy újak létrehozására, a fennmaradó részt egyéb költségekre, illetve a szolgáltatásokkal kapcsolatos közvetett üzemeltetési, pénzügyi, vagy egyéb adminisztratív költségekre fordítani*[[9]](#endnote-9).

A bevétel felhasználás igazolására a Nemzeti Művelődési Intézet által működtetett online felületen félévente részelszámolást, a naptári év lezártát követően teljes elszámolást kell benyújtania[[10]](#endnote-10).

Befogadó betartja a Program megvalósítása során kitűzésre kerülő belső *határidőket*. Tudomásul veszi, hogy az igénylési időszako(ka)t követően már nem nyújthat be igénylést az adott időszakra. A sikeres igénylést követően a megadott határidőn belül[[11]](#endnote-11) megadja dátumjavaslatait, vagy választ a rendelkezésre álló dátumokból. Sikertelen egyeztetési kört követően haladéktalanul új egyeztetési körben vesz részt. Amennyiben nem reagál az időpont egyeztetésre, jogát a megvalósításra elveszíti. Ismételt sikertelen szolgáltatás egyeztetést követően további igénylése felfüggeszthető. *Egyeztetett időpontot vagy a tényleges szolgáltatást* – vis major kivételével – *a megvalósítást megelőző 14 nappal mondhat le,* indoklással. Amennyiben a leszervezett szolgáltatás a Befogadó felróható hibájából hiúsul meg, akkor a Nemzeti Művelődési Intézet jogosult a Befogadót a Programból kizárni.

1. Amennyiben a leszervezett szolgáltatás a Szolgáltatónak felróható hibából hiúsul meg, akkor a Nemzeti Művelődési Intézet a meghiúsult szolgáltatást pótolja, vagy más szolgáltatást ajánl fel helyette, amely megvalósítására akkor kerül sor, ha Befogadó elfogadja a felajánlott szolgáltatást.
2. A Programban szervezett szolgáltatásokkal kapcsolatosan Befogadónak *jogdíj*, vagy egyéb díj fizetési kötelezettsége – a szolgáltatásismertetés szerint, alapesetben – *nem keletkezik*, azt a szolgáltatást biztosító Szolgáltatók vállalják.
3. A Programban szervezett előadások teljes időtartamáról kép- és hangrögzítés, vagy egyéb felvétel nem engedélyezett. Minden ezzel kapcsolatos igényről a Szolgáltatók jogosultak dönteni, engedélyt adni előzetes írásos megkeresés alapján. Partner jogosult egy adott előadásról maximum 5 perc részletet felhasználni egy szerkesztett kép- és hangfelvételt tartalmazó anyagban. A teljes szerkesztett anyag akkor haladhatja meg az 5 percet, ha az tartalmaz interjút vagy egyéb hír jellegű információt az eseményről, produkcióról. Partner jogosult a Programban szervezett előadásokról dokumentációs célokra fotófelvételeket készíteni. Nyilvánosságra a dokumentációs célú fényképfelvétel akkor hozható, ha az vagy szövegkörnyezete tartalmazza az előadó nevét/logóját és a Petőfi Kulturális Program logóját. A Petőfi Kulturális Programról Befogadó nem jogosult nyilatkozattételre.
4. A Programban szervezett szolgáltatások technikai feltételeiről, a szükséges műszaki elvárásokról a szolgáltatást biztosító Szolgáltatók közvetlenül is egyeztethetnek Befogadóval. Befogadó közösségi színterének (rendezvényhelyszín) adatait a Nemzeti Művelődési Intézet online felületén keresztül a szolgáltatók számára elérhetővé teszi[[12]](#endnote-12), az adatokért Befogadó felel, melyeket saját online profiljában tud szerkeszteni.
5. A Programban megvalósuló kulturális szolgáltatások teljesítéséhez a Befogadó által biztosított infrastruktúráért, technikai eszközökért és humánerőforrásokért, azok jogszabályi előírásoknak való megfeleléséért (kiemelten tűz-, munka- és balesetvédelem) Befogadó felel.
6. Befogadó kötelezettséget vállal arra, hogy a Nemzeti Művelődési Intézettel folyamatosan tartja a kapcsolatot, tájékoztat minden a szervezéssel vagy annak akadályoztatásával kapcsolatos lényeges körülményről az alábbiakban megadott e-mail és telefonos elérhetőségeken.

*Jelen csatlakozási nyilatkozattal kapcsolatos kérdésekben:*

……………………………….……………………………………………….(név)

Telefonszám:+36/…………………………………………………………..

E-mail cím: …………………………………………………………….……….

Befogadó vonatkozó jogszabályoknak megfelelő szakirányú végzettségű foglalkoztatottja:

……………………………….……………………………………………….(név)

Telefonszám:+36/…………………………………………………………..

E-mail cím: …………………………………………………………….……….

Befogadó *szolgáltatók felé kiadható, szervezési kapcsolattartója:*

……………………………….……………………………………………….(név)

Telefonszám:+36/…………………………………………………………..

E-mail cím: …………………………………………………………….……….

Befogadó *Terkult honlap felhasználója:*

……………………………….……………………………………………….(név)

Telefonszám:+36/…………………………………………………………..

E-mail cím: …………………………………………………………….……….

**……………….., 2024. ……………………...**

|  |  |  |
| --- | --- | --- |
|  |  | ………………………………………… |
|  |  | …………………………………………..Befogadó |

Melléklet: 1. számú melléklet

I. Betartja a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben (a továbbiakban: Kult.tv.) foglaltakat, többek között:

**73. §** (2) A közművelődés feltételeinek biztosítása alapvetően az állam és a helyi önkormányzatok feladata.

76. § (1) A települési önkormányzat kötelező feladata a helyi közművelődési tevékenység támogatása.

(4) Minden települési önkormányzat kötelező feladata a (3) bekezdés *a)* pontja szerinti közművelődési alapszolgáltatás megszervezése. Ennek keretében

*a)* a művelődő közösségnek rendszeres és alkalomszerű művelődési vagy közösségi tevékenysége végzésének helyszínét biztosítja,

*b)* a művelődő közösség számára bemutatkozási lehetőségeket teremt,

*c)* fórumot szervez – ha az adott településen működik – a Közművelődési Kerekasztal bevonásával, a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

(8) A miniszter rendeletben határozza meg a (3) bekezdés *b)–g)* pontjai szerinti közművelődési alapszolgáltatások körében ellátható szakmai feladatok részletes szabályait.

77. § (1) A települési önkormányzat a közművelődési alapszolgáltatások folyamatos hozzáférhetősége érdekében, a 78/I. § (1) bekezdésében foglaltaknak megfelelően közösségi színteret, illetve közművelődési intézményt biztosít.

78. §(1) A művelődési ház a helyi közösségi művelődést szervező, legalább három közművelődési alapszolgáltatást biztosító közművelődési intézmény. Tevékenysége településrészre, kerületre, egy településre vagy több községre terjed ki.

(2) A művelődési ház vezetője szakirányú felsőfokú végzettséggel rendelkezik.

78/A. §(1) A művelődési központ a helyi közösségi művelődést szervező, legalább öt közművelődési alapszolgáltatást biztosító közművelődési intézmény. Tevékenysége településrészre, kerületre, egy településre, több egymással határos településre vagy egy járásra terjed ki,

(2) A művelődési központ vezetője szakirányú felsőfokú végzettséggel rendelkezik.

78/H. § (1) A közösségi színtér a települési, kerületi közösségi művelődés szervezése, a közművelődési alapszolgáltatások biztosítása érdekében fenntartott, működtetett vagy erre a célra alkalmassá tett és üzemeltetett, adott helyen rendszeresen működő, jogi személyiséggel nem rendelkező intézmény vagy egyéb létesítmény, helyiségegyüttes, épület.

(3) A közösségi színtér működtetése, továbbá a helyi közösségi művelődés szervezése és a közművelődési alapszolgáltatások hozzáférhetőségének biztosítása érdekében a közösségi színtér fenntartója, működtetője szakirányú középfokú végzettséggel rendelkező személyt foglalkoztat.

78/I. § (1) Megyei jogú városban, városban, fővárosi kerületben a települési önkormányzat a 77. § (1) bekezdésében foglalt feladat ellátása során közművelődési intézményt biztosít. Községben az önkormányzat közösségi színteret vagy közművelődési intézményt biztosít.

(2) A települési önkormányzat a közösségi színtér vagy közművelődési intézmény fenntartójaként, vagy a közösségi színtér vagy közművelődési intézmény működtetésére irányuló közművelődési megállapodásban biztosítja, hogy a településen a lakosság önszerveződő közösségei megfelelő rendszerességgel és időtartamban vehessék igénybe a közösségi színtér vagy közművelődési intézmény által biztosított közművelődési alapszolgáltatásokat, és az igénybevétel idejére a jogszabályban meghatározott működési feltételek rendelkezésre álljanak.

83/A. § (1) A települési önkormányzat a helyi társadalom művelődési érdekeinek és kulturális szükségleteinek figyelembevételével, e törvény és a helyi lehetőségek, sajátosságok alapján – a Közművelődési Kerekasztallal és a települési nemzetiségi önkormányzattal való egyeztetést követően – rendeletben határozza meg az ellátandó közművelődési alapszolgáltatások körét, valamint feladatellátásának formáját, módját és mértékét.

(2) A települési önkormányzat a közművelődési rendeletét a – Közművelődési Kerekasztallal és a települési nemzetiségi önkormányzattal való egyeztetés keretében – legalább ötévente felülvizsgálja.

(3) A közművelődési rendeletet az önkormányzat a közösségi színtérben vagy a közművelődési intézményben közzéteszi.

II. Betartja a 20/2018. (VII. 9.) EMMI rendeletben megfogalmazottakat a közművelődési alapszolgáltatások, valamint a közművelődési intézmények és a közösségi színterek követelményeiről (a továbbiakban: Rendelet)

A helyi közművelődési rendelet elkészítéséhez a Nemzeti Művelődési Intézet Vármegyei Igazgatóságától módszertani tanácsot kérhet. Továbbá részt vehet szakmai műhelyeken, ahol útmutatást kaphat a szolgáltatási terv összeállításához.

1. Térségi Kulturális Irodák címlista: terkult.hu/cimlista [↑](#endnote-ref-1)
2. Nemzeti Művelődési Intézet vármegyei igazgatóságai: nmi.hu/kapcsolat [↑](#endnote-ref-2)
3. Közönségszervezéshez használható plakátsablonok: terkult.hu/letoltes [↑](#endnote-ref-3)
4. A résztvevők létszáma, korosztályi besorolása: 0-6 éves, 7-14 éves, 15-16 éves, 17-29 éves, 30-54 éves, 55-65 éves, 66 éves és afölötti [↑](#endnote-ref-4)
5. Lásd: teljesítésigazolás fejezet a használati segédletben: terkult.hu/hasznalati-segedlet [↑](#endnote-ref-5)
6. Fényképfelvétel és közzétételi plakátot helyez ki a rendezvényhelyszínen. terkult.hu/letoltes [↑](#endnote-ref-6)
7. Teljesítésigazolási útmutató: terkult.hu/hasznalati-segedlet [↑](#endnote-ref-7)
8. Bevételi kisokos: terkult.hu/utmutato [↑](#endnote-ref-8)
9. Bevétel felhasználási útmutató: terkult.hu/utmutato [↑](#endnote-ref-9)
10. Bevétel felhasználási beszámoló útmutató: terkult.hu/utmutato. A bevételekkel felmerülésüktől számított egy éven belül kell elszámolni. [↑](#endnote-ref-10)
11. Általánosságban 15 munkanapon belül [↑](#endnote-ref-11)
12. Rendezvényhelyszín infrastrukturális adatai: terkult.hu/profil [↑](#endnote-ref-12)